
Αρ. Φύλλου 172 


30 Ιουλίου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

223. Κατάργηση Προεδρικού Διατάγματος με αριθμ. 
244 (ΦΕΚ Α99/24.7.90) «Περί σύστασης ίδιου 
δημοτικού ιδρύματος με το όνομα «Δημοτικός 
Σταθμός φύλαξης Νηπίων» στο Δήμο Σερρών του 
Νομού Σερρών». 1 

ΑΠΟΦΑΣΕΙΣ 

Έγκριση του Πρωτοκόλλου της 1ης Συνόδου της Μι¬ 
κτής Διακυβερνητικής Ελληνο-ουκρανικής Ομάδας 
Εργασίας οικονομικής, βιομηχανικής, τεχνικής και 
επιστημονικής συνεργασίας (Αθήνα, 29.2.1996) . 2 

Έγκριση του Πρωτοκόλλου της 17ης Συνόδου της Μι¬ 
κτής Διακυβερνητικής Ελληνο-βουλγαρικής Επιτρο¬ 
πής οικονομικής και επιστημονικό-τεχνικής συνερ- 
γασίας(Αθήνα, 18.4.1995) . 3 

ΑΝΑΚΟΙΝΩΣΕΙΣ 

Ανακοίνωση έγκρισης Πρωτοκόλλου περί διαδικασίας 
διαβουλεύσεων μεταξύ των Υπουργείων Εξωτερι¬ 
κών της Ελληνικής Δημοκρατίας και της Δημοκρα¬ 


τίας της Χιλής (Αθήνα, 10.7.96). 4 

Ανακοίνωση για θέση σε ισχύ της Διεθνούς Συμφωνίας 
καφέ, 1994. 3 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 223 (1) 


Κατάργηση Προεδρικού Διατάγματος με αριθμ. 244 (ΦΕΚ 
Α99/24.7.90) «Περί σύστασης ίδιου δημοτικού ιδρύμα¬ 
τος με το άνομα «Δημοτικός Σταθμός φύλαξης Νη¬ 
πίων» στο Δήμο Σερρών του Νομού Σερρών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 29Α’ του Ν. 1558/1985, 
όπως προσετέθη με το άρθρο 27 του Ν. 2081/1992 (Α 
154). 

2. Τις διατάξεις του Π.Δ. 373/1995 «Συγχώνευση των 
Υπουργείων Προεδρίας της Κυβέρνησης και Εσωτερικών 
στο Υπουργείο Εσωτερικών Δημόσιας Διοίκησης και Απο¬ 


κέντρωσης και καθορισμός των αρμοδιοτήτων του» (Α’ 
201/95). 

3. Τις διατάξεις του άρθρου 190 του Π.Δ/τος του 
410/95 (ΦΕΚ Α* 231 /14.11.95) που αναφέρονται στη σύ¬ 
σταση των Δημοτικών και Κοινοτικών Ιδρυμάτων. 

4. Τις διατάξεις του άρθρου 201 Π.Δ. 410/95 (ΦΕΚ Α’ 
231 /14.11.95) που αναφέρονται στην κατάργηση των Δη¬ 
μοτικών και Κοινοτικών Ιδρυμάτων. 

5. Την αριθμ. 12/6.3.96 (ΦΕΚ 137/Β/6.3.96) κοινή 
απόφαση του Πρωθυπουργού και του Υπουργού Εσωτερι¬ 
κών Δημόσιας Διοίκησης και Αποκέντρωσης «Καθορισμός 
αρμοδιοτήτων του Υφυπουργού Εσωτερικών Δημόσιας 
Διοικ. και Αποκέντρωσης Λάμπρου Παπαδήμα». 

6. Την ΔΥ3α/οικ 158/96 Απόφαση του Πρωθυπουργού 
και του Υπουργού Υγείας και Πρόνοιας «Ανάθεση αρμο¬ 
διοτήτων στους Υφυπουργούς Υγείας και Πρόνοιας Φρ. 
Παπαδέλλη και θεοδ. Κοτσώνη» (ΦΕΚ 59/Β/96). 

7. Την αριθμ. 906/1995 απόφαση του Δημοτικού Συμ¬ 
βουλίου Σερρών Περί κατάργησης ιδρύματος με την επω¬ 
νυμία «Δημοτικός Σταθμός Νηπίων», επειδή το εν λόγω 
ίδρυμα ποτέ δεν λειτούργησε. 

8. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του Δήμου. 

9. Την 707/95 γνωμοδότηση του Συμβουλίου Επικρά¬ 
τειας, με πρόταση των Υφυπουργών Εσωτερικών Δη μ. 
Διοίκησης και Αποκέντρωσης και Υγείας Πρόνοιας, απο¬ 
φασίζουμε: 

Άρθρο μόνο 

Εγκρίνεται η αριθμ. 906/95 απόφαση του Δημοτικού 
Συμβουλίου Σερρών περί καταργήσεως του ιδρύματος με 
την επωνυμία «Δημοτικός Σταθμός φύλαξης νηπίων» και 
καταργείται το Προεδρικό Διάταγμα 244/90 (ΦΕΚ 99/ 
24.7.90 τ.Α’) με το οποίο ιδρύθηκε το Ίδρυμα με την Επω¬ 
νυμία «Δημοτικός Σταθμός Φύλαξης Νηπίων» του Δήμου 
Σερρών του Νομού Σερρών. 

Στον Υφυπουργό Εσωτερικών Δημόσιας Διοίκησης και 
Αποκέντρωσης αναθέτουμε την δημοσίευση και εκτέλεση 
του παρόντος Διαταγμάτος. 

Αθήνα, 28 Ιουνίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΓΕΙΑΣ ΚΑΙ ΠΡΟΝΟΙΑΣ 

Λ. ΠΑΠΑΔΗΜΑΣ θ. ΚΟΤΣΩΝΗΣ 

-♦- 

Α ΠΟΦΑΣΕΙ Σ 

( 2 ) 

Αριθ. Φ.0544/3/ΑΣ 203/Μ.4560 

Έγκριση του Πρωτοκόλλου της 1ης Συνόδου της Μι¬ 
κτής Διακυβερνητικής Ελληνο-ουκρανικής Ομάδας 
Εργασίας οικονομικής, βιομηχανικής, τεχνικής και επι¬ 
στημονικής συνεργασίας (Αθήνα, 29.2.1996). 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ, ΑΝΑΠΤΥΞΗΣ, 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ, 
ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ, 

ΥΓΕΙΑΣ ΚΑΙ ΠΡΟΝΟΙΑΣ, ΕΜΠΟΡΙΚΗΣ ΝΑΥΤΙΛΙΑΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντες υπ’ όψει τις διατάξεις: 

1. Της Συμφωνίας οικονομικής, βιομηχανικής, επιστη¬ 
μονικής και τεχνικής συνεργασίας μεταξύ των Κυβερνή¬ 
σεων της Ελληνικής Δημοκρατίας και της Δημοκρατίας 
της Ουκρανίας που υπογράφηκε στην Αθήνα στις 15 Ια¬ 
νουάριου 1992 και η οποία κυρώθηκε με τον υπ’ αριθ. 
2142/1993 Νόμο που δημοσιεύθηκε στο υπ' αριθ. 86 
Φύλλο της Εφημερίδος της Κυβερνήσεως τεύχος Α’ της 
28 Μαΐου 1993. 

2. το περιεχόμενο του υπό έγκριση Πρωτοκόλλου, απο¬ 
φασίζουμε: 

Εγκρίνουμε ως έχει και στο σύνολό του το Πρωτόκολλο 
της 1ης Συνόδου της Μικτής Διακυβερνητικής Ελληνο- 
ουκρανικής Ομάδας Εργασίας οικονομικής, βιομηχανικής, 
τεχνικής και επιστημονικής συνεργασίας που υπογρά- 
φηκε στην Αθήνα στις 29 Φεβρουάριου 1996 της οποίας 
το κείμενο σε πρωτότυπο στην Ελληνική γλώσσα έχει ως 
εξής: 


Αθήνα, 16 Ιουλίου 1996 

οι ΥΠΟΥΡΓΟΙ 


ΕΞΩΤΕΡΙΚΩΝ 

θ. ΠΑΓΚΑΛΟΙ 


ΑΝΑΠΤΥΞΗΣ 

Β. ΠΑΠΑΝΛΡΕΟΥ 

ΕΡΓΑΣΙΑΣ ΚΑΙ 


Ε. ΠΑΝΝΟΠΟΥΛΟΙ 

ΕΜΠΟΡΙΚΗΣ ΝΑΥΤΙΛΙΑΣ 

Κ. ΣΦΥΡΙΟΥ 


ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜ. ΕΡΓΩΝ 

Κ. ΛΑΛΙΩΤΗΣ 

ΚΟΙΝΩΝΙΚΩΝ ΑΣΦΑΛΙΣΕΩΝ 
ΥΓΕΙΑΣ ΚΑΙ ΠΡΟΝΟΙΑΣ 

Α. ΠΕΠΟΝΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

X. ΚΑΣΤΑΝΙΔΗΣ 


ΠΡΩΤΟΚΟΛΛΟ 

της 1ης Συνόδου της Μικτής Διακυβερνητικής 
Ελληνο-Ουκρανικής Ομάδας Εργασίας 
Οικονομικής, Βιομηχανικής, Τεχνικής 
και Επιστημονικής Συνεργασίας 

Η 1η Σύνοδος της Μικτής Ελληνο-Ουκρανικής Διακυ¬ 
βερνητικής Ομάδας Εργασίας Οικονομικής, Βιομηχανι¬ 
κής, Τεχνικής και Επιστημονικής Συνεργασίας πραγματο¬ 
ποιήθηκε στην Αθήνα από 28 έως 29 Φεβρουάριου 1996. 

Από την ελληνική πλευρά επικεφαλής της Αντιπροσω¬ 
πείας ήταν ο Πρόεδρος Μ. Μπεντενιώτης,Υφυπουργός 
Εθνικής Οικονομίας. 

Από την Ουκρανική πλευρά επικεφαλής της Αντιπρο¬ 
σωπείας ήταν ο V. ΤδίόγΜτ, Υφυπουργός Μεταφορών. 

Η σύνθεση των δύο Αντιπροσωπειών παρατίθεται στα 
Παραρτήματα I και II του παρόντος Πρωτοκόλλου. 

Κατά τη διάρκεια της παραμονής της Ουκρανικής Αντι¬ 
προσωπείας στην Αθήνα, ο επικεφαλής αυτής V. ΤδίόγΚΙτ 
έγινε δεκτός από τους: 

- Υπουργό Εμπορικής Ναυτιλίας της Ελλάδος Κ. Σφυ¬ 
ριού. . 

- Υφυπουργό Μεταφορών και Επικοινωνιών Γ. Δασκα- 

λάκη. . 

- Γενικό Γραμματέα Υπουργείου Μεταφορών I. Κων- 

σταντινίδη. 

- Γενικό Δ/ντή του Οργανισμού Σιδηροδρόμων Ελλά¬ 
δος Α. Λάζαρη. 

- Εκπροσώπους του εμπορικού και βιομηχανικού το¬ 
μέα και Επιχειρηματικών Οργανώσεων. 

Η Ημερήσια Διάταξη της Συνόδου ήταν η ακόλουθη: 

- Ανασκόπηση της οικονομικής κατάστασης των δύο 
χωρών. 

- Ανάλυση της διμερούς οικονομικής συνεργασίας και 
εξέταση των προοπτικών διεύρυνσής της. 

- Εξέταση δυνατοτήτων περιφερειακής συνεργασίας. 

- Συνεργασία και καθορισμός υπο-ομάδων εργασίας 
στους τομείς: 

* επενδύσεων - βιομηχανίας 

* αγροτοβιομηχανίας και αγροτικής οικονομίας 

* τραπεζικών - ασφαλιστικών επιχειρήσεων 

* μεταφορών και επικοινωνιών 

* κατασκευών - προγράμματος κατασκευής της οδικής 
αρτηρίας Αλεξανδρούπολη-Μπουργκάς-Κωνστάντζα— 
Κίεβο-Ελσίνκι. 

- Διμερής Τεχνική Βοήθεια και συνεργασία στο Πρό¬ 
γραμμα ΤΑ0Ι3. 

- Διάφορα θέματα κοινού ενδιαφέροντος. 
ΟΙΚΟΝΟΜΙΚΗ ΚΑΤΑΣΤΑΣΗ ΣΤΙΣ ΔΥΟ ΧΩΡΕΣ 

Οι δύο πλευρές αντάλλαξαν πληροφορίες για τις οικονομι¬ 
κές εξελίξεις στην Ελληνική Δημοκρατία και στη Δημο¬ 
κρατία της Ουκρανίας. Η ελληνική πλευρά ενημέρωσε την 
ουκρανική για την πορεία ανάπτυξης της οικονομίας, τους 
βασικότερους στόχους της, καθώς και για τα μέχρι τώρα 
αποτελέσματα της εφαρμογής του σταθεροποιητικού 
προγράμματος που έχει σαν στόχο τη μείωση του πληθω¬ 
ρισμού, των ελλειμμάτων του δημοσίου τομέα, τον περιο¬ 
ρισμό του δημοσίου χρέους και την σύγκληση της ελληνι¬ 
κής οικονομίας προς εκείνες των εταίρων της στην Ευρω¬ 
παϊκή Ένωση, σύμφωνα με τις αρχές της Συνθήκης του 
Μάαστριχτ. 

Η ουκρανική πλευρά ενημέρωσε την ελληνική για τις 
εξελίξεις στην ουκρανική οικονομία, ιδιαίτερα τα μέτρα 

που έχουν ληφθεί για την μετάβασή της σε οικονομία της 
αγοράς, την πρόοδο που έχει συντελεστεί στο δημοσιονο¬ 
μικό τομέα, τις ιδιωτικοποιήσεις μεγάλων κρατικών επιχει¬ 
ρήσεων, την αναδιάρθρωση του τραπεζικού συστήματος, 
τη δημιουργία θεσμικού πλαισίου για την προσέλκυση ξέ¬ 
νων επενδύσεων, τη βελτίωση της φορολογίας εισοδήμα¬ 
τος και τη νομοθεσία για την εξωτερική οικονομική δρα¬ 
στηριότητα. 

Επίσης, αναφέρθηκε στις προοπτικές συνεργασίας της 
Ουκρανίας με την ΕΕ μετά την υπογραφή της συμφωνίας 
εταιρικής σχέσης και συνεργασίας με την ΕΕ καθώς και 
της έναρξης ισχύος της μεταβατικής συμφωνίας, όπου 
εξήρε την ελληνική συμβολή για την υπογραφή της συμ¬ 
φωνίας ΕΕ-Ουκρανίας κατά τη διάρκεια της ελληνικής 
Προεδρίας. 

Η ουκρανική πλευρά υπογράμμισε το ενδιαφέρον της 
στην λήψη από την κυβέρνηση της Ελλάδας, πολιτικής 
υποστήριξης προς την κυβέρνηση της Ουκρανίας στα κό- 
λουθα ζητήματα: 

- Την επικύρωση από το Ελληνικό Κοινοβούλιο της 
συμφωνίας της εταιρικής σχέσης και συνεργασίας μεταξύ 
της ΕΕ-Ουκρανίας. 

- Κάθε δίκαιου ουκρανικού αιτήματος στα πλαίσια της 
συνεργασίας με την ΕΕ. 

- Στην ένταξή της στον ΠΟΕ/ΘΑΤΤ. 

Οι δύο πλευρές χαιρέτισαν την αναβάθμιση των σχέ¬ 
σεων των δύο χωρών που επιβεβαιώθηκε με την υπο¬ 
γραφή των Συμφωνιών Οικονομικής, Βιομηχανικής, Επι¬ 
στημονικής και Τεχνικής Συνεργασίας καθώς και της Προ¬ 
ώθησης και Αμοιβαίας Προστασίας των Επενδύσεων. 

ΔΙΜΕΡΗΣ ΟΙΚΟΝΟΜΙΚΗ ΣΥΝΕΡΓΑΣΙΑ 1993-1995 
ΚΑΙ ΠΡΟΟΠΤΙΚΕΣ ΠΕΡΑΙΤΕΡΩ ΑΝΑΠΤΥΞΗΣ 

Τα δύο Μέρη επεσήμαναν ότι τα τελευταία χρόνια πα- 
ρατηρείται ανάπτυξη των διμερών εμπορικών συναλλαγών 
παρά τις δυσχερείς συνθήκες της παγκόσμιας οικονομι¬ 
κής συγκυρίας. 

Επίσης, διαπίστωσαν τις δυνατότητες και την αναγκαιό¬ 
τητα για περαιτέρω αύξηση των συναλλαγών, τόσο στον 
τομέα του εμπορίου όσο και στην ανάπτυξη του τομέα πα¬ 
ροχής υπηρεσιών. 

Κατόπιν αναφοράς της Ελληνικής πλευράς, διαπιστώ¬ 
θηκε η αναγκαιότητα ισόρροπης ανάπτυξης του εμπορι¬ 
κού ισοζυγίου. 

οι δύο πλευρές συμφώνησαν ότι η χορήγηση στην Ου¬ 
κρανία πιστωτικής διευκόλυνσης από την Ελλάδα ύψους 
$40 εκατ. θα ενισχύσει και θα αυξήσει τις εμπορικές συ¬ 
ναλλαγές των δύο χωρών και θα συμβάλλει στην αύξηση 
του όγκου εμπορίου και στην ανάπτυξη επενδυτικών σχε¬ 
δίων. 

Η ελληνική πλευρά ανέφερε τα προβλήματα που αντι¬ 
μετωπίζουν οι Έλληνες εξαγωγείς κατά την άσκηση της 
εξαγωγικής τους δραστηριότητας στην Ουκρανία λόγω 
των συνεχώς τροποποιούμενων αποφάσεων που αφορούν 
στα απαιτούμενα συνοδευτικά έγγραφα για την πραγματο¬ 
ποίηση των εισαγωγών, και ζήτησε·την διευκόλυνση των 
εκτελωνισμών και διευλεύσεων ίΓβπδίΙ ευπαθών προϊό¬ 
ντων και όπως οι δασμοί των εισαγομένων αγροτικών προ¬ 
ϊόντων είναι συμβατοί με τους κανόνες του ΠΟΕ και τα 
τέλη διέλευσης με βάση την αμοιβαιότητα. 

Και οι δύο πλευρές εξέφρασαν την ικανοποίσή τους για 
την έναρξη λειτουργίας του Εμπορικού Κέντρου της 
Οδησσού, το οποίο δημιουργήθηκε με πρωτοβουλία του 


Ελληνικού Οργανισμού Εξωτερικού Εμπορίου και έχει σαν 
έργο την διοργάνωση διαφόρων εκδηλώσεων προβολής 
ελληνικών προϊόντων και συγχρόνως την παροχή διευκο¬ 
λύνσεων και ενημέρωσης σε όλους τους Έλληνες επιχει¬ 
ρηματίες που επιθυμούν να αναπτύξουν επιχειρηματική 
δραστηριότητα στην Ουκρανία, καθώς και στους Ουκρα¬ 
νούς επιχειρηματίες που επιθυμούν συνεργασίες με ελλη¬ 
νικές επιχειρήσεις ή αναζητούν πληροφόρηση για θέματα 
εξωτερικού εμπορίου. 

θετική χαρακτηρίσθηκε και από τις δύο πλευρές η πρω¬ 
τοβουλία του Βιοτεχνικού Επιμελητηρίου Πειραιά να διε- 
ρευνήσει τη δυνατότητα εγκατάστασης Μονίμου Εκθεσια¬ 
κού Κέντρου ελληνικών προϊόντων, το οποίο θα λειτουρ¬ 
γήσει ως εκθετήριο αλλά παράλληλα και ως δίκτυο διανο¬ 
μής και θα παρέχει και υπηρεσίες ΓΠΗΓΚΘίίης;. 

Από τις δύο πλευρές εκτιμήθηκε ως αναγκαία η ανά¬ 
πτυξη της συνεργασίας των ΕΒΕ μέσω της διοργάνωσης 
επιχειρηματικών αποστολών. 

Τονίσθηκε ιδιαίτερα η αναγκαιότητα συνέχισης συμμε¬ 
τοχής Ελληνικών και Ουκρανικών επιχειρήσεων στις διορ- 
γανούμενες διεθνείς και κλαδικές εκθέσεις στις δύο χώ¬ 
ρες, καθώς και της οργάνωσης επιχειρηματικών αποστο¬ 
λών και αναγνωρίσθηκε και από τις δύο πλευρές η σημα¬ 
σία των πρωτοβουλιών του Ελληνικού Οργανισμού Εξωτε¬ 
ρικού Εμπορίου για διοργάνωση συμποσίων, ημερίδων και 
εκπαιδευτικών προγραμμάτων αποκλειστικά για την Ου¬ 
κρανία. 

Στα πλαίσια της ανωτέρω συνεργασίας οι δύο πλευρές 
αναφέρθηκαν στο σεμινάριο επιμόρφωσης ανώτατων στε¬ 
λεχών της διοίκησης της Ουκρανίας, πάνω σε θέματα διοι¬ 
κητικής οργάνωσης, το οποίο οργανώθηκε με επιτυχία 
από το ΕΛΚΕΠΑ τον Ιούλιο του 1995 στα πλαίσια του ελ¬ 
ληνικού προγράμματος τεχνικής βοήθειας. 

Η ελληνική πλευρά τόνισε την συμβολή της στην ανά¬ 
πτυξη της Ουκρανικής οικονομίας, ιδιαίτερα με την ανά¬ 
ληψη επιχειρηματικών επενδυτικών πρωτοβουλιών με την 
μορφή είτε αμιγών ή μικτών επιχειρήσεων στους τομείς 
εμπορίου, υπηρεσιών, βιομηχανίας τροφίμων, έρευνας, 
οικοδομών-κατασκευών, ναυπηγήσεων και ναυπηγοεπι- 
σκευαστικών εργασιών, πετρελαιοειδών. 

Η ελληνική πλευρά επιθυμεί τη μεγαλύτερη δυνατή 
συμμετοχή ελληνικών επιχειρήσεων τόσο στην αναδιορ¬ 
γάνωση του ιδιωτικού και δημόσιου τομέα της Ουκρανικής 
οικονομίας όσο και στην ανάληψη μεγαλύτερου μέρους 
των εκτελουμένων έργων, καθώς και σε άλλους τομείς 
όπου διαθέτει συγκριτικά πλεονεκτήματα και διεθνή 
εμπειρία. 

Η ουκρανική πλευρά αφού χαιρέτισε τις παραπάνω 
επενδυτικές πρωτοβουλίες εξέφρασε το ενδιαφέρον της 
για διεύρυνση της συνεργασίας στους τομείς της μεταλ¬ 
λουργίας, χημικής βιομηχανίας (λιπάσματα), συσκευασίας 
τσιμέντου, αλουμινίου (βωξίτη) καθώς και εισαγωγής ετοί¬ 
μων προϊόντων γρανίτη, επανέναρξη της μεταφοράς φορ¬ 
τίων στη γραμμή Οδησσού-θεσ/νίκης, η χρησιμοποίηση 
των δυνατοτήτων και της εμπειρίας της βαριάς βιομηχα¬ 
νίας της Ουκρανίας (προμήθειες ενεργειακού εξοπλι¬ 
σμού, μεταφορικών μέσων κλπ.). 

Διαπιστώθηκε και από τις δύο πλευρές το αμοιβαίο εν¬ 
διαφέρον για συνεργασία ή προμήθεια: 

- Κεφαλαιουχικού εξοπλισμού για παραγωγή και επε- 
ξεργασία-συσκευασία αγροτικών, γαλακτοκομικών προϊό¬ 
ντων. 

- Μηχανολογικού εξοπλισμού-τεχνογνωσίας για παρα- 

γωγή πλαστικών ειδών οικιακής χρήσης. 

- Ιατρικού εξοπλισμού και φαρμάκων. 

- Πλαστικών εξαρτημάτων άρδευσης. 

- Εξοπλισμού παραγωγής πλαστικών ειδών. 

- Εξοπισμού εσωτερικών χώρων-όικοδομικών υλικών. 

- Χρωμάτων, μονωτικών υλικών. 

- Εξοπλισμού μικρών φούρνων. 

- Παροχής συμβουλευτικών υπηρεσιών στον τουρι¬ 
στικό τομέα. 

Η ελληνική πλευρά επανεπιβεβαίωσε το ενδιαφέρον 
της για συμμετοχή στα επενδυτικά προγράμματα της Ου¬ 
κρανίας και ειδικότερα σε αυτό της τελικής διαμόρφωσης 
και τεχνικής συμπλήρωσης του λιμένα της Οδησσού με 
την εισαγωγή της πληροφορικής τόσο στις υπηρεσίες του 
λιμένα αλλά και στην σύνδεσή του με τα άλλα μεγάλα λιμά¬ 
νια της Μαύρης θάλασσας και της Μεσογείου. 

ΣΥΝΕΡΓΑΣΙΑ ΣΤΟΝ ΓΕΩΡΓΙΚΟ ΤΟΜΕΑ 

Οι δύο πλευρές αντάλλαξαν πληροφορίες για την κατά¬ 
σταση του γεωργικού τομέα των δύο χωρών και ετόνισαν 
την αναγκαιότητα ανάπτυξης της συνεργασίας στον τομέα 
της γεωργίας και των τροφίμων. 

Για τον σκοπό αυτό, η ελληνική πλευρά υπέβαλε σχέδιο 
Συμφωνίας Συνεργασίας στον τομέα της γεωργίας. 

Η ουκρανική πλευρά υπέβαλε πρόταση για δημιουργία 
μεικτών επιχειρήσεων στους τομείς επεξεργασίας και πα¬ 
ραγωγής αγροτικών προϊόντων, χρησιμοποίηση τεχνολο¬ 
γιών και εμπειρίας της Ελλάδας στην οργάνωση μικρών 
ιδιωτικών αγροτεχνικών επιχειρήσεων στην Ουκρανία. 

Τέλος, η ελληνική πλευρά, πληροφόρησε την ουκρα¬ 
νική πλευρά: 

α) σχετικά με τις δυνατότητες του Υπουργείου Γεωρ- 
γίας για τη διοργάνωση και υλοποίηση στην Ελλάδα εκπαι¬ 
δευτικών προγραμμάτων ειδικότερα σε ό,τι αφορά θέματα 
Κοινής Αγροτικής Πολιτικής (Κ.Α.Π.). Η δαπάνη θα βαρύ¬ 
νει την ελληνική πλευρά. 

β) σχετικά με τη δυνατότητα μεταφοράς ελληνικών θε- 
ριζοαλωνιστικών μηχανών στην περιοχή Οδησσού, με 
σκοπό την πραγματοποίηση της συγκομιδής των σιτηρών. 
Οι λεπτομέρειες της προτενόμενης συνεργασίας θα κα- 
θορισθούν από τους ενδιαφερόμενους φορείς. 

ΣΥΝΕΡΓΑΣΙΑ ΣΤΟΝ ΤΟΜΕΑ 
ΤΩΝ ΤΡΑΠΕΖΩΝ ΚΑΙ ΤΩΝ ΑΣΦΑΛΕΙΩΝ 

Η ελληνική πλευρά γνώρισε στην ουκρανική το ενδιαφέ¬ 
ρον που έχει εκδηλωθεί από ορισμένες ελληνικές τράπε¬ 
ζες για δράστη ριοποίησή τους στην Ουκρανία τόσο στον 
τομέα των τραπεζών όσο και σε αυτό των ασφαλειών και 
ζήτησε όπως ο αιτήσεις των ελληνικών τραπεζών αντιμε¬ 
τωπίζονται σε εύλογο χρονικό διάστημα. 

Η ουκρανική πλευρά εξέφρασε την επιθυμία εκπαίδευ¬ 
σης στην Ελλάδα στελεχών ουκρανικών τραπεζών σε τρα¬ 
πεζικά θέματα, καθώς και την αξιοποίηση της ελληνικής 
εμπειρίας τόσο στην οργάνωση του ασφαλιστικού τομέα 
όσο και στη δημιουργία του αναγκαίου θεσμικού πλαισίου. 

Η ελληνική πλευρά ενημέρωσε την ουκρανική για τις δυ¬ 
νατότητες των ελληνικών τραπεζών για εκπαίδευση υψη¬ 
λόβαθμων στελεχών στη σύγχρονη τραπεζική πρακτική. 

ΣΥΝΕΡΓΑΣΙΑ ΣΤΟΝ ΤΟΜΕΑ ΤΩΝ ΜΕΤΑΦΟΡΩΝ 

Οι δύο πλευρές συμφώνησαν να παροτρύνουν τους αρ¬ 
μόδιους οργανισμούς και φορείς του τομέα μεταφορών 
(χερσαίες, θαλάσσιες, αεροπορικές) να αναπτύξουν με¬ 
ταξύ τους την αναγκαία συνεργασία για τη διευκόλυνση 


του μεταφορικού έργου μεταξύ και μέσω των δύο χωρών 
καθώς και να λάβουν τα απαραίτητα μέτρα (έργα υποδο¬ 
μής, διοικητικά μέτρα, εκσυγχρονισμός μεταφορικών μέ¬ 
σων και εγκαταστάσεων κλπ.) για την καλύτερη λειτουργία 
και ανάπτυξη του τομέα μεταφορών. 

Τα Μέρη εξέφρασαν την ικανοποίησή τους σχετικά με 
τις μεταφορές νωπών φρούτων σιδηροδρομικά από την 
Ελλάδα για χώρες ΚΑΚ με ομάδες βαγονίων-ψυγείων, χω¬ 
ρίς μεταφόρτωση και εκδήλωσαν ενδιαφέρον τόσο για την 
περαιτέρω ανάπτυξη αυτών των πρωτοβουλιών όσο και για 
τη δημιουργία άλλων εναλλακτικών μορφών συνεργασίας 
προς την ίδια κατεύθυνση. 

Για την ακόμα καλύτερη οργάνωση των μεταφορών αυ¬ 
τών, συμφωνήθηκαν να εξεταστούν σε προσεχή συνά¬ 
ντηση τα εξής: 

α) Η ανάγκη δημιουργίας πάρκου βαγονιών-ψυγειών 
στην Ελλάδα. 

β) Η τήρηση συμφωνημένων χρόνων διακίνησης των βα- 
γονιών. 

γ) Ο καθορισμός ανταγωνιστικών κομίστρων. 

Επίσης, εκφράσθηκε το αμοιβαίο ενδιαφέρον για την 
ανάπτυξη των επιβατικών μεταφορών μ’ όλα τα μεταφο¬ 
ρικά μέσα μεταξύ των δύο χωρών. 

Οι δύο πλευρές υπογράμμισαν το αμοιβαίο ενδιαφέρον 
τους για τη συνεργασία στην ανάπτυξη των περιφερεια¬ 
κών και διευρωπάίκών μεταφορικών δικτύων. 

ΣΥΝΕΡΓΑΣΙΑ ΣΤΟΝ ΤΟΜΕΑ ΤΩΝ ΤΗΛΕΠΙΚΟΙΝΩΝΙΩΝ 
Η Διυπουργική Επιτροπή συμφωνεί, επικροτεί και επι- 
χαίρει για τις δραστηριότητες που έχουν σχέση με την Τη¬ 
λεπικοινωνιακή ανάπτυξη της Ουκρανίας και αφορούν: 
α) Το δίκτυο ΒΙΤΙ. στο Λβίβ. 

β) Στην επέκταση αστικού δικτύου στην περιοχή του 
Κιέβου. 

γ) Στην εγκατάσταση του καλωδίου (Β3 ΡΟ03) με συμ¬ 
μετοχή του ΟΤΕ στα ανωτέρω έργα. 

δ) Συμμετοχή Ουκρανών ειδικών στην υλοποίηση προ¬ 
γραμμάτων δημιουργίας δικτύου — οπτικών ινών τηλεπι¬ 
κοινωνίας. 

ε) Εκπαίδευση ουκρανικού προσωπικού σε θέματα ορ¬ 
γάνωσης τηλεπικοινωνιών: δικτύων γενικής χρήσης με τα- 
χύρυθμη σύνδεση, ανέγερσης και εκμετάλλευσης των δι¬ 
κτύων - οπτικών ινών σε τηλεπικοινωνίες και αμοιβαίων 
ενεργών δικτύων στις τηλεπικοινωνίες, υπηρεσιών πται-Κβ- 
ΙίΠ9 σε μετάδοση πληροφοριών. 

στ) Η μελέτη της εμπειρίας και η συνεργασία στη δη¬ 
μιουργία νέων συστημάτων ειδικότερα στο Κέντρο ευρω- 
παϊκό-βαλκανικό περιφερειακό σύστημα τηλεπικοινωνιών 
ΟΕΒΙΝ στα πλαίσια του προγράμματος ΤΕΙ_ 01, ΤΕΙ_ 05. 

ΠΡΟΓΡΑΜΜΑΤΑ ΤΑ0Ι3 ΚΑΙ ΔΙΜΕΡΟΥΣ 
ΤΕΧΝΙΚΗΣ ΒΟΗΘΕΙΑΣ ΤΗΣ ΕΛΛΑΔΑΣ 
Η ελληνική πλευρά ενημέρωσε την ουκρανική για το εν¬ 
διαφέρον συμμετοχής ελληνικών εταιριών στο πρόγραμμα 
ΤΑ0Ι3. Οι τομείς που έχουν καθορισθεί ως τομείς προτε¬ 
ραιότητας για την Ουκρανία ήτοι «Αναδιάρθρωση και Ανά¬ 
πτυξη Επιχειρήσεων», «Παραγωγής Επεξεργασίας και 
Διανομής Τροφίμων», «Ενέργεια» και «Ανάπτυξη των Αν¬ 
θρωπίνων Πόρων» καθώς και το σύνολο του γεωργικού το¬ 
μέα, εμπίπτουν στις δυνατότητες ελληνικών επιχειρή¬ 
σεων. 

Οι δύο πλευρές συμφώνησαν για τον περαιτέρω συντο¬ 
νισμό των ενεργειών στα πλαίσια της διμερούς τεχνικής 
βοήθειας, που παρέχεται στην Ουκρανία από διάφορους 
ελληνικούς φορείς. 

Σ’ αυτά τα πλαίσια η ελληνική πλευρά εξετάζει ουκρα¬ 
νική πρόταση για την παροχή εκπαιδευτικών σεμιναρίων, 
σε στελέχη του δημοσίου και ιδιωτικού τομέα, σε θέματα 
διεθνούς εμπορίου, επενδύσεων, τελωνειακής νομοθε¬ 
σίας κλπ. 

Σ’ αυτή την κατεύθυνση οι δύο πλευρές συμφώνησαν να 
παράσχουν κάθε υποστήριξη στις επιχειρηματικές απο¬ 
στολές που πραγματοποιούνται εκατέρωθεν από επιμε¬ 
λητήρια και άλλους φορείς των δύο χωρών. 


ΣΥΝΕΡΓΑΣΙΑ ΣΤΟΝ ΤΟΜΕΑ ΤΩΝ ΚΑΤΑΣΚΕΥΩΝ 

Η ουκρανική πλευρά ενημέρωσε την ελληνική για τις δυ¬ 
νατότητες των Ουκρανών κατασκευαστών στην ανέγερση 
πολυκατοικιών, παραγωγικών μονάδων καθώς και για τις 
δυνατότητες εξαγωγής οικοδομικών υλικών. 

Επίσης, υπογράμμισε ίο ενδιαφέρον της για τη συμμε¬ 
τοχή της στην κατασκευή του μετρό θεσ/νίκης και οπήν 
υλοποίηση του σχεδίου δημιουργίας του 9ου ευρωπαϊκού 
διαδρόμου (Ελσίνκι - Κίεβο - Αλεξανδρούπολη) καθώς και 
στην οικοδόμηση του αυτοκινητόδρομου Αλεξ/λη - 
Μπουργκάς - Κωνστάντζα - Οδησσός και του πετρελαια¬ 
γωγού από Βουλγαρία στην Ελλάδα. 

Συμφωνήθηκε η οργάνωση αποστολής Ελλήνων εκπρο¬ 
σώπων του κατασκευαστικού τομέα στο Κίεβο για να ενη¬ 
μερωθούν για τις ευκαιρίες και δυνατότητες ανάπτυξης 
συνεργασίας. 

ΔΙΑΠΕΡΙΦΕΡΕΙΑΚΗ ΣΥΝΕΡΓΑΣΙΑ 

Οι δύο πλευρές εξέφρασαν το αμοιβαίο ενδιαφέρον 
τους στην ανάπτυξη διαπεριφερειακής συνεργασίας και 
ιδιαίτερα στη Νότια Ουκρανία όπου κατοικεί η Ελληνική 
Κοινότητα προκειμένου να ενισχυθεί η οικονομική ανά¬ 
πτυξη αυτών των περιοχών ιδιαίτερα της Οδησσού και Μα- 
ριούπολης. 

Η ελληνική πλευρά τόνισε τη συμβολή της στην περιφε¬ 
ρειακή ανάπτυξη της Ουκρανίας και εξέφρασε την ετοιμό- 
τητά της να ενθαρρύνει πρωτοβουλίες σ’ αυτή την κατεύ¬ 
θυνση, χαιρετίζοντας τα μέχρι σήμερα αποτελέσματα 
στην περιοχή της Οδησσού, Μαριούπολης καθώς και του 
Πειραιά. 

ΔΙΑΦΟΡΑ 

Στα πλαίσια της οικονομικής συνεργασίας του Ευξείνου 
Πόντου η ελληνική πλευρά επεσήμανε, την αναγκαιότητα 
έναρξης εργασιών της τράπεζας Εμπορίου και Ανάπτυξης 
του Ευξείνου Πόντου το συντομότερο δυνατόν και προς 
τούτο εξέφρασε την επιθυμία να επικυρωθεί η ιδρυτική 
συμφωνία της τράπεζας από το Ουκρανικό Κοινοβούλιο 
μέσα στο καθορισθέν διάστημα και όχι αργότερα από την 
31 3 96. 

Οι δύο πλευρές συμφώνησαν στην αναγκαιότητα συνέ¬ 
χισης της διοργάνωσης σιμεναρίων, συμποσίων και άλλων 
εκδηλώσεων, που προάγουν τις οικονομικές τους σχέσεις 
και ενισχύουν τόσο την ανταλλαγή της πληροφόρησης, 
όσο και την σύσφιγξη των δεσμών των επιχειρηματικών 
τους κύκλων, της πανεπιστημιακής κοινότητος, καθώς και 
τη συνεργασία των περιφερειών των δύο χωρών. 

Η ελληνική πλευρά ενημέρωσε την ουκρανική για την 
έναρξη λειτουργίας γραφείων Οικονομικών και Εμπορικών 
Υποθέσεων εντός των προσεχών μηνών στο Κίεβο και 
Οδησσό που θα συμβάλουν στην ανάπτυξη της οικονομι¬ 
κής συνεργασίας. 


Τα δύο Μέρη συμφώνησαν ότι η 2η Σύνοδος της Διακυ¬ 
βερνητικής Ελληνο-Ουκρανικής Ομάδας Εργασίας θα 
πραγματοποιηθεί στο Κίεβο το Ιο εξάμηνο του 1997. 

Στο ενδιάμεσο διάστημα συμφωνήθηκε να συναντώνται 
εμπειρογνώμονες των δύο πλευρών για την αντιμετώπιση 
προβλημάτων που ενδεχομένως να προκόψουν στα πλαί¬ 
σια της διμερούς οικονομικής συνεργασίας. 

Έγινε στην Αθήνα στις 29 Φεβρουάριου 1996, σε δύο 
πρωτότυπα στην ελληνική και ουκρανική γλώσσα και τα 
δύο κείμενα είναι εξίσου αυθεντικά. 

Ο Αρχηγός της Ελληνικής Ο Αρχηγός της Ουκρανικής 
Αντιπροσωπείας Αντιπροσωπείας 

Μ. Α. ΜΠΕΝΤΕΝΙΩΤΗΣ ΥΑίΕΒΙΥ I. Τ3ΙΒΥΚΗ 


ΠΑΡΑΡΤΗΜΑ I 


ΣΥΝΘΕΣΗ ΤΗΣ ΕΛΛΗΝΙΚΗΣ ΑΝΤΙΠΡΟΣΩΠΕΙΑΣ 

Για την 1η Σύνοδο της Μικτής Ελληνο-Ουκρανικής Ομά¬ 
δας Εργασίας Οικονομικής, Βιομηχανικής, Επιστημονικής 
και Τεχνικής Συνεργασίας 


ΜΑΝΩΛΗΣ ΜΠΕΝΤΕΝΙΩΤΗΣ - Υφυπουργός Εθνικής 
Οικονομίας της Ελλάδος (Επικεφαλής) 

ΘΕΟΔΩΡΟΣ ΒΛΑΣΣΟΠΟΥΛΟΣ - Γενικής Διευθυντής 
Εξωτερικών Οικονομικών και Εμπορικών Σχέσεων 
ΒΑΣΙΛΕΙΟΣ ΚΑΝΕΛΛΑΚΗΣ - Προϊστάμενος Δ/νσης 
σχέσεων με χώρες της Ανατολικής Ευρώπης και Βαλκανι- 
κέζ 

ΔΗΜΗΤΡΙΟΣ ΓΙΑΝΝΟΣ - Προϊστάμενος Τμήματος σχέ¬ 
σεων με χώρες Κοινοπολιτείας Ανεξάρτητων Κρατών 
ΘΕΟΔΩΡΟΣ ΠΑΠΠΑΣ - Αρμόδιος για θέματα σχέσεων 
Ελλάδος - Ουκρανίας 

ΧΡΗΣΤΟΣ ΠΡΑΠΟΠΟΥΛΟΣ - Εμπορικός Ακόλουθος 
ΑΙΚΑΤΕΡΙΝΗ ΠΑΠΑΧΡΗΣΤΟΥ - Υπάλληλος Δ/νσης 
σχέσεων με χώρες της Ανατολικής Ευρώπης και Βαλκανι- 
κές 

ΑΝΘΟΥΛΑ ΨΙΛΟΛΙΓΝΟΥ - Υπάλληλος Υπουργείου Γε¬ 
ωργίας, υπεύθυνη με χώρες Κεντρικής Ανατολικής Ευρώ- 


ΒΑΣΙΛΕΙΟΣ ΚΑΛΥΒΩΚΑΣ - Προϊστάμενος Τμήματος 
Υπουργείου Μεταφορών και Επικοινωνιών 
ΑΓΓΕΛΙΚΗ ΤΖΟΛΑΚΗ-ΧΑΤΖΙΡΗ - Υπάλληλος Τμήμα¬ 
τος Διεθνών Μεταφορών του Υπουργείου Μεταφορών και 

Επικοινωνιών , 

ΚΩΝ/ΝΟΣ ΠΟΥΛΗΣ - Ανθυποπλοίαρχος Λιμενικού Σώ¬ 
ματος του Υπουργείου Εμπορικής Ναυτιλίας 
Κ. ΠΟΛΙΤΗ - Προϊσταμένη Δ/νσης ΚΑΕ του Ελληνικού 
Οργανισμού Εξωτερικού Εμπορίου 
ΓΕΡΑΣΙΜΟΣ ΜΠΕΒΕΡΑΤΟΣ - Υπάλληλος της Εμπορι¬ 


κής Τράπεζας 
ΜΙΧΑΛΗΣ ΑΡΣΕΝΙΚΟΣ - 


Υποδιευθυντής της Εθνικής 


Τράπεζας Λ __ 

Ε. ΠΑΝΑΓΙΩΤΟΠΟΥΛΟΣ - Υπάλληλος του ΟΤΕ 
ΙΩΑΝΝΗΣ ΡΗΓΑΣ - Γενικός Δ/ντής του ΟΣΕ 
ΒΑΣΙΛΙΚΗ ΠΕΡΙΣΤΕΡΑ - Υπάλληλος του ΟΣΕ 
ΣΤΑΥΡΟΣ ΧΑΤΖΑΚΟΣ - Υπάλληλος του ΟΛΠ 
ιπΑΜΜϋτ ππΛνγρηΜηπηΥΛΠΤ - Πηόεδοοο Ελληνο 


- Ουκρανικού Συνδέσμου 

ΘΩΜΑΣ ΚΑΤΣΙΑΜΑΚΑΣ - Πρόεδρος Συνδέσμου Ελλη¬ 
νικών Επιχειρήσεων Εξαγωγής, Διακίνησης Φρούτων και 


Λαχανικών 

ΣΟΦΟΚΛΗΣ ΜΟΥΛΑΣ - Μέλος Διοικητικού Συμβουλίου 
ΠΑΣΕΓΕΣ - Πρόεδρος ΕΑΣ ΚΙΛΚΙΣ 
ΒΙΚΥ ΒΑΛΑΝΟΣ - Υπάλληλος της Α.Ε. Εμπορικής Κε¬ 


φαλαίου 

ΠΑΡΑΡΤΗΜΑ II 

ΣΥΝΘΕΣΗ ΤΗΣ ΟΥΚΡΑΝΙΚΗΣ ΑΝΤΙΠΡΟΣΩΠΕΙΑΣ 

Για την 1η Σύνοδο της Μικτής Ελληνο-Ουκρανικής Ομά¬ 
δας Εργασίας Οικονομικής, Βιομηχανικής, Επιστημονικής 
και Τεχνικής Συνεργασίας 


βουλγαρικής Επιτροπής οικονομικής και επιστημονικό- 
τεχνικής συνεργασίας που υπογράφηκε στην Αθήνα στις 
18 Απριλίου 1995 του οποίου το κείμενο σε πρωτότυπο 
στην ελληνική γλώσσα έχει ως εξής: 

Αθήνα, 16 Ιουλίου 1996 

ΟΙ ΥΠΟΥΡΓΟΙ 


Μγ. νείβπγ I. Τ5ΙΒΥΚΗ - Υφυπουργός Μεταφορών Ου¬ 
κρανίας (Επικεφαλής) 

Μγ. Βοπβ ΚΟΡΝΙΕΥΕΝΚΟ - Πρέσβυς της Ουκρανίας 
στην Ελλάδα 

Μγ. ΟΙθχεπάθΓ ΒΕΟΕΕΝΙΚΟν - Αναπληρωτής Προϊστά¬ 
μενος της Εμπορικής και Οικονομικής Αποστολής της Ου¬ 
κρανίας στην Αθήνα 

Μγ 3 . ΑΙΙθ Ε. ΒΟΒΒΟνΝΙΚΟνΑ - Υπουργείο Μεταφορών 
Ουκρανίας, Υποδιευθύντρια 
Μγ 3 . Τβίγειηβ Α. νΑΖΗΕΕνδΚΑ - Εθνική Τράπεζα Ου¬ 
κρανίας, Τμηματάρχης 

Μγ. νΐΚΙΟΓ Ο. ΟΙ_ΥΖϋΕΕν - Υπουργείο Αγροτικών Προϊό¬ 
ντων, Διευθυντής 

Μγ. ΜγΚΙιεγΙο I. ΙΙ±ΥυΚ - Υπουργείο Εξωτερικών Οικο¬ 
νομικών Σχέσεων της Ουκρανίας, Υποδιευθυντής 
Μγ. ΟΙθΚεΐγ Α. ΚΙΒΙΤΚΟ - Υπουργικό Συμβούλιο της Ου¬ 
κρανίας Εμπειρογνωμόνων, Υπεύθυνος Γραμματέας 
ΔΟΣ 

Μγ. ΡθΙγο Υυ. ΚΟΚΟΤΚίν - Υπουργείο Μηχανουργίας 
Στρατιωτικοβιομηχανικού Συγκροτήματος και Μετατρο¬ 
πής της Ουκρανίας 

Μγ. νίΚΐοΓ V. υΤΟνΟΗΕΝΚΟ - Εκτελεστική Επιτροπή 
Επαρχίας Οδησσού, Προϊστάμενος Δ/ντής Εξωτερικών 
Οικονομικών 

Μγ. Α. ΚϋΒΙΎΑΝΟ - Πρόεδρος της Κρατικής Ουκρανι¬ 
κής Εταιρίας «υ^Γΐβιτγ». 

- 4 - 

Αριθ. Φ.0544/2/ΑΣ 674/Μ.4470 (3) 

Έγκριση του Πρωτοκόλλου της 17ης Συνόδου της Μικτής 
Διακυβερνητικής Ελληνο-βουλγαρικής Επιτροπής οι¬ 
κονομικής και επιστημονικό-τεχνικής συνεργασίας 
(Αθήνα, 18.4.1995). 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ, ΑΝΑΠΤΥΞΗΣ, 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜ. ΕΡΓΩΝ, 
ΓΕΩΡΓΙΑΣ, ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ, 
ΕΜΠΟΡΙΚΗΣ ΝΑΥΤΙΛΙΑΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 1 της Συμφωνίας για τη σύσταση Μικτής 
Κυβερνητικής Επιτροπής οικονομικής συνεργασίας με¬ 
ταξύ της Ελλάδος και της Λαϊκής Δημοκρατίας της Βουλ¬ 
γαρίας που υπογράφηκε στη Σόφια στις 8 Οκτωβρίου 
1971 και εγκρίθηκε με την από 21 Μαϊου 1972 Υπουργική 
Απόφαση που δημοσιεύθηκε στο υπ’ αριθ. 105 Φύλλο της 
Εφημερίδος της Κυβερνήσεως, τεύχος Α’ της 30 Ιουνίου 
1972. 

2. Το κείμενο του υπό έγκριση Πρωτοκόλλου, αποφασί¬ 
ζουμε. 

Εγκρίνουμε ως έχει και στο σύνολό του το Πρωτόκολλο 
της 17ης Συνόδου της Μικτής Διακυβερνητικής Ελληνο- 


ΕΞΩΤΕΡΙΚΩΝ 

θ. ΠΑΓΚΑΛΟΣ 

ΑΝΑΠΤΥΞΗΣ 

Β. ΠΑΠΑΝΔΡΕΟΥ 

ΓΕΩΡΓΙΑΣ 

Σ. ΤΖΟΥΜΑΚΑΣ 

ΕΜΠΟΡΙΚΗΣ ΝΑΥΤΙΛΙΑΣ 

Κ. ΣΦΥΡΙΟΥ 


ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝ ΙΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΉΣ 

ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

Ε. ΠΑΝΝΟΠΟΥΛΟΣ 


ΜΕΤΑΦΟΡΩΝ & ΕΠΙΚΟΙΝΩΝΙΩΝ 

X. ΚΑΣΤΑΝΙΔΗΣ 


ΠΡΩΤΟΚΟΛΛΟ 

ΤΗΣ 17ης ΣΥΝΟΔΟΥ ΤΗΣ ΜΙΚΤΗΣ ΔΙΑΚΥΒΕΡΝΗΤΙΚΗΣ 
ΕΛΛΗΝΟΒΟΥΛΓΑΡΙΚΗΣ ΕΠΙΤΡΟΠΗΣ ΟΙΚΟΝΟΜΙΚΗΣ 
ΚΑΙ ΕΠΙΣΤΗΜΟΝΙΚΟ - ΤΕΧΝΙΚΗΣ ΣΥΝΕΡΓΑΣΙΑΣ 

Η Μικτή Διακυβερνητική Ελληνο-Βουλγαρική Επιτροπή 
Οικονομικής Συνεργασίας, που συνεστήθη βάσει του άρ¬ 
θρου 4 της Συμφωνίας Οικονομικής, Βιομηχανικής και 
Επιστημονικό-Τεχνικής Συνεργασίας που υπεγράφη στη 
Σόφια την 25η Νοεμβρίου 1972, μεταξύ των Κυβερνή¬ 
σεων της Ελλάδος και της Βουλγαρίας, πραγματοποίησε 
την 17η Σύνοδό της στην Αθήνα στις 17 και 18 Απριλίου 
1995. 

Της Ελληνικής Αντιπροσωπείας ηγήθηκε ο Υφυπουρ¬ 
γός Εθνικής Οικονομίας Ιωάννης Ανθόπουλος. 

Της Βουλγαρικής Αντιπροσωπείας ηγήθηκε ο Υφυ¬ 
πουργός Εμπορίου και Εξωτερικών Οικονομικών Σχέσεων 
ΙνΔΠ ΚοΙβν, ο οποίος είχε και ιδιαίτερη συνάντηση με τον 
Έλληνα Υπουργό Εθνικής Οικονομίας Γ. Παπαντωνίου. 

Τα μέλη της Ελληνικής και Βουλγαρικής Αντιπροσω¬ 
πείας εμφαίνονται στα συνημμένα Παραρτήματα II και III 
αντίστοιχα. 

Η Σύνοδος πραγματοποιήθηκε σύμφωνα με την Ημερή¬ 
σια Διάταξη, όπως αυτή υιοθετήθηκε από τις δύο πλευρές 
και επισυνάπτεται ως Παράρτημα I. 

Οι επίσημες διαπραγματεύσεις και συνομιλίες πραγμα¬ 
τοποιήθηκαν σε παραδοσιακή για τις δυό πλευρές ατμό¬ 
σφαιρα φιλίας, συνεργασίας και κατανοήσεως. Επαναβε¬ 
βαιώθηκε η κοινή πολιτική βούληση και επιθυμία για πε¬ 
ραιτέρω ανάπτυξη της οικονομικής συνεργασίας μεταξύ 
Ελλάδος και της Βουλγαρίας. 

Κατά την διάρκεια της Συνόδου έγινε σε βάθος ανασκό¬ 
πηση όλων των θεμάτων της Ημερήσιας Διατάξεως κα συ¬ 
ζητήθηκαν τρόποι για την βελτίωση και διεύρυνση της συ¬ 
νεργασίας μεταξύ των δύο χωρών. 

Η Βουλγαρική πλευρά πληροφόρησε την Ελληνική για 
την κατάσταση και την πορεία της οικονομικής μεταρρυθ- 
μίσεως, την πορεία των διαπραγματεύσεων της με τον 
ΠΟΕ, το Δ.Ν.Τ. κ.α. καθώς και για τις Συμφωνίες που 
έχουν υπογράφει. 

Η Ελληνική πλευρά επίσης πληροφόρησε τη Βουλγα¬ 
ρική για την παρούσα κατάσταση και τα προβλήματα της 
Ελληνικής οικονομίας. 

Η Ελληνική πλευρά επανέλαβε την πολιτική της θέση 

για υποστήριξη του εθνικού στρατηγικού στόχου της 
Βουλγαρίας για πλήρη ενσωμάτωσή της, με γοργούς ρυθ¬ 
μούς, στην Ευρωπαϊκή Ένωση. 

Η Ελληνική πλευρά εξέφρασε την ευχή για την κατά το 
δυνατόν επιτάχυνση των διαδικασιών μεταβάσεως της 
Βουλγαρικής οικονομίας στην οικονομία της αγοράς, κυ¬ 
ρίως βελτιώνοντας και ενισχύοντας το σχετικό νομοθετικό 
πλαίσιο για την ανάπτυξη των κοινών εμπορικών και επεν¬ 
δυτικών δραστηριοτήτων. 

Ειδικότερα επισημάνθηκε η πρόοδος που επετεύχθη με 
τη θέση σε ισχύ της Συμφωνίας για την Προώθηση και 
Προστασία των Επενδύσεων. 

Αναφέρθηκε η κύρωση της Συμφωνίας Αποφυγής Δι¬ 
πλής Φορολογίας Εισοδήματος από το Ελληνικό Κοινο¬ 
βούλιο και εκφράστηκε η ευχή για σύντομη αντίστοιχη κύ¬ 
ρωση από το Βουλγαρικό Κοινοβούλιο. 

Οι δύο πλευρές συμφώνησαν όπως τα εκάστοτε προ¬ 
βλήματα που αναφύονται να συζητούνται, το ταχύτερο δυ¬ 
νατόν, οε απευθείας συναντήσεις υπηρεσιακών παραγό- 
ντων ώστε να μη διογκώνονται και συσσωρεύονται. 

ΕΜΠΟΡΙΚΟΟΙΚΟΝΟΜΙΚΕΣ ΣΧΕΣΕΙΣ 

Διαπιστώθηκε ότι στην περίοδο μεταξύ των δύο Συνό¬ 
δων αυξήθηκαν σημαντικά οι επαφές μεταξύ εκπροσώ¬ 
πων των Επιμελητηρίων, Τραπεζών, Οργανισμών και επι¬ 
χειρήσεων. 

Ως ιδιαίτερα θετικό σημειώθηκε το γεγονός ότι πολλα- 
πλασιόσθηκαν οι επαφές μεταξύ ιδιωτικών επιχειρήσεων 
των δύο χωρών καθώς επίσης και η αυξημένη δραστηριό¬ 
τητα ελληνικών μικρομεσαίων επιχειρήσεων και αντιπρο¬ 
σωπειών στη Βουλγαρία. 

Οι δύο πλευρές χαιρέτισαν το γεγονός ότι ο συνολικός 
όγκος εμπορίου κατά το 1994 ξεπέρασε για πρώτη φορά 
τα 500 εκατ. 1150 και εξέφρασαν τη βεβαιότητα ότι θα συ¬ 
νεχιστεί η ανοδική πορεία στις εμπορικές συναλλαγές. 

Η Μικτή Επιτροπή εκτίμησε θετικά την συμμετοχή 
Βουλγαρικών Εταιρειών στη Διεθνή Έκθεση Θεσσαλονί¬ 
κης καθώς και την συμμετοχή της Ελλάδος στις εκθέσεις 
της Φιλιππούπολης και την διοργάνωση της Ελληνικής 
Εβδομάδας στην Βάρνα. Οι συμμετοχές αυτές συνέβαλαν 
στην καλύτερη προβολή των εξαγωγικών δυνατοτήτων 
των δύο χωρών. 

Οι δύο πλευρές εξέφρασαν την επιθυμία τους για εμβά¬ 
θυνση της συνεργασίας τους στον τομέα των διεθνών εκ¬ 
θέσεων. 

Οι δύο πλευρές εξέτασαν με ειλικρίνεια τα υπάρχοντα 
προβλήματα στις εμπορικές τους σχέσεις καιδιεπίστωσαν 
αμοιβαίος τη μη ικανοποίηση των αιτημάτων τους για 
άρση των εποχιακών ποσοστώσεων (αιγοπρόβατα, αιγο- 
πρόβειο κρέας - παγωτά). 

Όσον αφορά την απαγόρευση εξαγωγής 50Γ3ρ από τη 
Βουλγαρία, η Ελληνική πλευρά επανέλαβε τις δύο σχετι¬ 
κές προτάσεις για επίλυση του εν λόγω θέματος (ίδρυση 
μικτής παραγωγικής επιχείρησης στη Βουλγαρία - εξαγω¬ 
γές προς την Ελλάδα). Η Βουλγαρική πλευρά ανέφερε ότι 
τον προσεχή Σεπτέμβριο θα γίνει εκτίμηση των αποθεμά¬ 
των 5 θΓ 3 ρ της Βουλγαρίας και ανάλογα θα κριθεί το θέμα 
των εξαγωγών του. 

Οι δύο πλευρές επανεβεβαίωσαν τον επείγοντα χαρα¬ 
κτήρα ολοκλήρωσης των έργων υποδομής και αναβάθμι¬ 
σης και ομαλής λειτουργίας των δύο υφισταμένων μεθο¬ 
ριακών διαβάσεων Ορμένιο - δνιίβιχ^ά και Προμαχώνας - 
ΚυΙβίΗ. 


Οι δύο πλευρές χαιρέτησαν το θετικό κλίμα που διαπι¬ 
στώθηκε κατά την πρόσφαση επίσκεψη του Υπουργού 
Εξωτερικών Παπούλια στη Σόφια, καθώς και την ύπαρξη 
κοινής πολιτικής βούλησης για οριστική δευθέτηση χρονι- 
ζόντων εκκρεμοτήτων (κατανομή υδάτων Νέστου, διά¬ 
νοιξη νέων διόδων). Διεπίστωσαν ότι η προοπτική σειράς 
υψηλού επιπέδου διμερών συναντήσεων εντός του 1995 
παρέχει μια πρώτης τάξεως ευκαιρία για την υπογραφή 
των σχετικών συμφωνιών. 

ΒΙΟΜΗΧΑΝΙΚΗ ΣΥΝΕΡΓΑΣΙΑ - ΚΑΤΑΣΚΕΥΕΣ 

Οι δύο πλευρές εκτίμησαν ως θετικά τα μέτρα για την 
ολοκλήρωση των εργασιών της κατασκευής του αγωγού 
φυσικού αερίου με τον οποίο θα συνδέονται οι δύο χώρες. 
Επίσης εκτίμησαν θετικά και την συνεργασία για την κατα¬ 
σκευή του πετρελαιοαγωγού Πύργου (ΒυΓςβδ) - Αλεξαν¬ 
δρούπολης. 

Επίσης συμφωνήθηκε να καταβληθούν περαιτέρω προ¬ 
σπάθειες για επέκταση της συνεργασίας των βιομηχανι¬ 
κών εταιρειών των δύο χωρών. 

Η Βουλγαρική πλευρά υπογράμμισε τη σημασία που δί¬ 
νει η Βουλγαρική κυβέρνηση στο πρόγραμμα των ιδιωτικο- 
ποιήσεων για το 1995, καθώς και στην αναθεώρηση του 
καθεστώτος ελευθέρων ζωνών, προκειμένου να προσελ- 
κυσθούν ξένες επενδύσεις στον τομέα της βιομηχα¬ 
νίας. 

Επίσης οι δύο πλευρές εξέφρασαν την ικανοποίησή 
τους για την υπογραφή σχετικού πρωτοκόλλου για την 
έρευνα και τεχνολογία από τους αρμοδίους φορείς των 
δύο χωρών. 

Εξάλλου, οι δύο πλευρές ενθαρρύνουν τη συνεργασία 
ελληνικών και βουλγαρικών κατασκευαστικών εταιρειών, 
τόσο στις δύο χώρες, όσο και σε τρίτες. 

ΤΡΑΠΕΖΙΚΟΣ ΤΟΜΕΑΣ 

Οι δύο πλευρές εξέφρασαν την ικανοποίησή τους για τη 
μέχρι σήμερα συνεργασία τους στον Τραπεζικό Τομέα και 
ενθαρρύνουν περαιτέρω ανάπτυξη αυτής. 

Οι Ελληνικές τράπεζες προσφέρουν την τεχνογνωσία 
τους (νέα προϊόντα - μηχανογράφηση - εκπαίδευση) με 
εξειδικευμένα σεμινάρια σε στελέχη Βουλγαρικών τραπε¬ 
ζών. 

ΜΕΤΑΦΟΡΕΣ 

Οι δύο πλευρές υπεγράμμισαν τον πολιτικό, οικονομικό 
και στρατηγικό χαρακτήρα της διμερούς συνεργασίας 
στον τομέα των μεταφορών σε περιφερειακό, αλλά και ευ¬ 
ρωπαϊκό πλαίσιο. 

Η Βουλγαρική πλευρά επέδωσε νέο σχέδιο συμφωνίας 
για τις οδικές, επιβατικές και εμπορευματικές μεταφορές. 
Η Ελληνική πλευρά δεσμεύτηκε να υποβάλλει τις παρατη¬ 
ρήσεις της προς τη Βουλγαρική το συντομότερο δυνατόν. 

Η Ελληνική πλευρά ζήτησε από τη Βουλγαρική να επιβε¬ 
βαιώσει τις θέσεις της, στη συνέχεια της άτυπης συνάντη¬ 
σης εργασίας των Σερρών της 27ης Μαρτίου 1995 μεταξύ 
του Υφυπουργού Συγκοινωνιών της Βουλγαρίας Η3Γ3Ι3- 
ποπ και του Γενικού Γραμματέα του Υπουργείου Μεταφο¬ 
ρών Κωνσταντιν'ιδη, καθόσον αφορά α) τη μείωση των διο¬ 
δίων, καθώς και β) τις διοικητικές ρυθμίσεις αναφορικά με 
τη διέλευση ΤΒΑΝ5ΙΤ λεωφορείων του ΟΣΕ και λοιπών 
εταιρειών. 

Η Βουλγαρική πλευρά δεσμεύτηκε νε επιβεβαιώσει τη 

θέση της για τη μείωση των διοδίων μέσα σε 15 ημέρες 
από της υπογραφής του Πρωτοκόλλου. 

Η Ελληνική πλευρό δεσμεύτηκε να αποστείλει στη 
Βουλγαρική εντός ΙδΟημέρου, σχέδιο σύμβασης που 
αφορά στοιχεία εκμετάλλευσης για λεωφορεία στις 4 
Βουλγαρικές εταιρείες. 

- ΓΕΩΡΓΙΚΟΣ ΤΟΜΕΑΣ 

Οι δύο πλευρές συμφώνησαν στην ανάγκη περαιτέρω 
ανάπτυξης της συνεργασίας στον γεωργικό και αγροτο- 
βιομηχανικό τομέα με προτεραιότητα στα θέματα παρα¬ 
γωγής και εμπορίας πολλαπλασιαστικού υλικού, εμπορίας 
γεωργικών προϊόντων, ίδρυσης μεταποιητικών επιχειρή¬ 
σεων, μονάδων κτηνοτροφίας ζωοτροφών κ.α. 

- ΕΡΓΑΤΙΚΟΣ ΤΟΜΕΑΣ 

Μετά από παράκληση της Βουλγαρικής πλευράς, η Ελ¬ 
ληνική ανέπτυξε τις αρχές που διέπουν και τις γενικές 
γραμμές του σχεδίου Ελληνοβουλγαρικής Συμφωνίας 
Απασχόλησης Εργατικού Δυναμικού, που επεδόθη στη 
Βουλγαρική κατά την επίσκεψη του Υπουργού Εξωτερι¬ 
κών Παπούλια. Μετά σχετική πρόταση της Βουλγαρικής 
πλευράς, η Ελληνική συμφώνησε να πραγματοποιηθεί 
επίσκεψη Ελλήνων εμπειρογνωμόνων στη Σόφια, μέσα 
στο δεύτερο 1 δθήμερο του προσεχούς ΜαΤου, για συνομι¬ 
λίες επί του Ελληνικού Σχεδίου. 

Η Ελληνική πλευρά εξήγησε επίσης τη σημασία ταχείας 
υπογραφής της Συμφωνίας περί Επανεισδοχής. 

- ΔΙΑΣΥΝΟΡΙΑΚΗ ΣΥΝΕΡΓΑΣΙΑ ΣΤΑ ΠΛΑΙΣΙΑ ΡΗΑΒΕ/ 
ΙΝΤΕΒΒΕΘ II 

Έγινε ανασκόπηση της προόδου που σημειώθηκε το 
1994 στο θέμα του ΡΗΑΒΕ Διασυνοριακή Συνεργασία. 

Αυτή αφορούσε: 

α) την οριστικοποίηση του ετησίου προγράμματος 1994 
και έγκρισή του από τη Διαχειριστική Επιτροπή του 
ΡΗΑΒΕ, τον Ιούλιο 1994, και 

β) τη διαμόρφωση της μεσοπροθέσμου Συμφωνίας - 
πλαισίου 1995-99. 

Για το τελευταίο αναφέρθηκε ότι η Κοινή Επιτροπή 
Προγραμματισμού και Παρακολούθησης, η οποία προβλέ- 
πεται από τον Εφαρμοστικό Κανονισμό ΡΗΑΒΕ Διασυνο¬ 
ριακή Συνεργασία, θα μπορεί να συγκληθεί μετά το Μαίο 
1995, οπότε θα έχουν ολοκληρωθεί οι διαβουλεύσεις από 
ελληνικής πλευράς για τα επιμέρους προγράμματα και 
έργα του ΙΝΤΕΒΒΕΘ II. 

- ΔΙΜΕΡΗΣ ΤΕΧΝΙΚΗ ΒΟΗΘΕΙΑ 

Η Βουλγαρική πλευρά αναφέρθηκε στο πρόγραμμα εκ¬ 
παίδευσης Βουλγάρων Συμβούλων Οικονομικών και 
Εμπορικών Υποθέσεων που υλοποιήθηκε από τον ΟΠΕ το 
1994, στα πλαίσια της Ελληνικής Διμερούς Βοήθειας 
προς τη Βουλγαρία και ευχαρίστησε θερμά τις υπηρεσίες 
του ΟΠΕ και ειδικότερα τον Πρόεδρό του για την παρα- 
σχεθείσα βοήθεια. 

Η ελληνική πλευρά υπογράμμισε ότι το εν θέματι πρό¬ 
γραμμα έγινε με χρηματοδότηση του ΥΠΕΘΟ και υλοποί¬ 
ηση από τον ΟΠΕ, και αναφέρθηκε στην εξασφάλιση όλων 
των απαιτούμενων προϋποθέσεων προκειμένου να υλο¬ 
ποιηθεί ανάλογο πρόγραμμα τεχνικής βοήθειας προς το 
Υπουργείο Εμπορίου και Διεθνών Οικονομικών Σχέσεων 
της Βουλγαρίας που αφορά στη δημιουργία Βουλγαρικού 
Οργανισμού Προώθησης Εξαγωγών αντίστοιχου του ελλη¬ 
νικού ΟΠΕ, Η υλοποίηση του προγράμματος θα γίνει από 


το ΥΠΕΘΟ και τον ΟΠΕ. 

Τέλος, έγινε αναφορά στις προοπτικές πραγματοποίη¬ 
σης και άλλων αναλόγων προγραμμάτων στα πλαίσια της 
ελληνικής διμερούς βοήθειας προς τη Βουλγαρική 
πλευρά. 

Οι δύο πλευρές συμφώνησαν η 18η Σύνοδος της Μικτής 
Διακυβερνητικής Επιτροπής να συνέλθει το δεύτερο εξά¬ 
μηνο του 1996 στην Σόφια. 

Η ακριβής ημερομηνία θα καθορισθεί δια της διπλωμα¬ 
τικής οδού. 

Το παρόν υπεγράφη στην Αθήνα, την 18η Απριλίου 
1995, σε δύο πρωτότυπα στην Ελληνική και Βουλγαρική 
γλώσσα, τα οποία έχουν την ίδια ισχύ. 

Για την Κυβέρνηση της Για την Κυβέρνηση της 

Ελληνικής Δημοκρατίας Δημοκρατίας της Βουλγαρίας 

ΙΩΑΝΝΗΣ ΑΝΘΟΠΟΥΛΟΣ ΜΑΝ ΚΟί-Εν 

ΠΑΡΑΡΤΗΜΑ I 
ΗΜΕΡΗΣΙΑ ΔΙΑΤΑΞΗ 

- Εμπορικο-οικονομικές Σχέσεις. 

(Εξελίξεις - προβλήματα και μέτρα επίλυσής τους). 

- Βιομηχανική Συνεργασία - Κατασκευές. 

- Τραπεζικός Τομέας. 

- Μεταφορές. 

- Υδροοικονομία. 

- Γεωργικός Τομέας. 

- Εργατικά θέματα. 

- Σχέσεις Ε.Ε. - Βουλγαρίας (ΡΗΑΒΕ - ΙΝΤΕΒΒΕΟ). 

ΠΑΡΑΡΤΗΜΑ II 
ΕΛΛΗΝΙΚΗ ΑΝΤΙΠΡΟΣΩΠΕΙΑ 

- 1. ΥΠΟΥΡΓΕΙΟ ΕΘΝΙΚΗΣ ΟΙΚΟΝΟΜΙΑΣ 

- Ιωάννης Ανθόπουλος, Υφυπουργός Εθν. Οικονο¬ 
μίας 

- Γεώργιος Κανδαλέπας, Γεν. Γραμ. ΔΟΣ 

- Θεόδωρος Βλασσόπουλος, Γ εν. Δ/ντής ΕΟΕΣ 

- Βασίλειος Κανελλάκης, Δ/ντής χωρών ΚΑΕ 

- Γεώργιος Δουδούμης, Οικονομικός και Εμπορικός 
Σύμβουλος στην Ελληνική Πρεσβεία Σόφιας 

-Χαραλαμπία Λομποτέση, Προϊσταμένη Τμήματος, Δ/ 
νσης ΚΑΕ 

- Νικόλαος Συμεωνϊδης, Προϊστάμενος Τμήματος, Δ/ 
νσης ΚΑΕ 

- Μαρία Γεωργαντοπούλου, Υπάλληλος Δ/νσης ΚΑΕ 

- Φωτεινή Φιλοπούλου, Υπάλληλος Δ/νσης ΚΑΕ 

2. ΥΠΟΥΡΓΕΙΟ ΕΞΩΤΕΡΙΚΩΝ 

- Αλέξανδρος Μαλλιάς, Σύμβουλος Πρεσβείας Α’ 

3. ΥΠΟΥΡΓΕΙΟ ΓΕΩΡΓΙΑΣ 

- Ψιλολίγνου Ανθούλα, Αρμόδια χειρίστρια για Βαλκανι¬ 
κές χώρες 

- Χασαπογιάννη Κατερίνα, Σύμβουλος Υπουργείου Γε- 
ωργίας 

4. ΥΒΕΤ 

- Μ. Ασημακοπούλου, Γεν. Γραμ. Έρευνας και Τεχνο¬ 
λογίας 

5. ΥΠΟΥΡΓΕΙΟ ΜΕΤΑΦΟΡΩΝ 

-Φίλιος Ν., Δ/ντής Επιβ. Μεταφορών 

-Λύκου Ευφρ., Τμηματάρχης Ειδ. Μεταφορών 

- Μπατζάκη Δ., Υπάλληλος Διεθνών και Ειδικών Μετα¬ 
φορών 

- Καλλιβωκάς Βασ., Τμηματάρχης Διεθνών Οδικών Με¬ 
ταφορών 

6. ΟΠΕ 

-Ευθυμιάδου Αικατερίνη, Τμηματάρχης Βαλκανικών 
Χωρών 

7. ΕΤΕ 

- Απόστολος Σωτηρόπουλος, Σύμβουλος-Επικεφαλής 
υποκαταστημάτων Βαλκανικών χωρών 

-Αθαν. Δραχαλίβας, Μελετητής 

8. ΕΜΠΟΡΙΚΗ ΤΡΑΠΕΖΑ 

- Θεόδωρος Τσίλος, Δ/νση Διεθνών Εργασιών 

9. ΕΤΒΑ 

-Στ. Κακαουνάκη, Δ/νση Διεθνών Δραστηριοτήτων 

- Γ. Καρκασίνας, Δ/νση Διεθνών Δραστηριοτήτων 

10. ΑΓΡΟΤΙΚΗ ΤΡΑΠΕΖΑ 

- Κρουσταλάκη Στέλλα 

11. ΒΙΟΤΕΧΝΙΚΟ ΕΠΙΜΕΛΗΤΗΡΙΟ ΑΘΗΝΩΝ 

-Στέργιος Βασιλείου, Γενικός Γραμματέας 

ΠΑΡΑΡΤΗΜΑ III 

ΒΟΥΛΓΑΡΙΚΗ ΑΝΤΙΠΡΟΣΩΠΕΙΑ 

-Μγ. Ιν 3 π ΚοΙβν, Υφυπουργός Εμπορίου και Διεθνούς Οι¬ 
κονομικής Συνεργασίας, Επικεφαλής της Αντιπροσω¬ 
πείας 

-Μγ. ΜΐπΚο ΟβΓοφΚον, Επικεφαλής του Τμήματος Νοτιο- 
Ανατολικής Ευρώπης στο Υπουργείο Εμπορίου και Διε¬ 
θνούς Οικονομικής Συνεργασίας 

-Μδ. Ποδίΐδβ ΒοίΒάςίβνβ, Υπουργείο Εμπορίου και Διε¬ 
θνούς Οικονομικής Συνεργασίας, Γραμματέας της Βουλ¬ 
γαρικής Αντιπροσωπείας 

-Μγ. ΚϊγΙΙ ΤδθΙ<ον, Επικεφαλής Τμήματος Διεθνών Σχέ¬ 
σεων, Υπουργείο Μεταφορών. 

-Μγ. δίογβπ ϋθνΐάον, Επικεφαλής Τμήματος Ελλάδας - 
Κύπρου, Υπουργείο Εξωτερικών 

-Μδ. ΟβϋηΒ ΟίΊυΓονβ, Επικεφαλής Τμήματος Διεθνών 
Σχέσεων, Υπουργείο Περιφερειακής Ανάπτυξης και Κα¬ 
τασκευών 

Μγ. δίγβη ΡθηΚον, Αναπληρωτής Δ/ντής Εθνικής Υπη¬ 
ρεσίας Απασχόλησης στο Υπουργείο Εργασίας και Κοινω¬ 
νικών Υποθέσεων 

-Μδ. Ροίί^δβηί3 ΜΙβόθπονβ, Εμπειρογνώμων στο Τμήμα 
Διεθνών Σχέσεων, Υπουργείο Βιομηχανίας 

-Μγ. Ιν 3 π Μίπον, Αντιπρόεδρος του Βουλγαρικού Εμπο¬ 
ρικού και Βιομηχανικού Επιμελητηρίου 

-Μγ.Ι_ 31 οΗθζ 3 γ δίθί3ηον, Σύμβουλος Οικονομικών και 
Εμπορικών Υποθέσεων’στη Βουλγαρική Πρεσβεία στην 
Αθήνα 

-Μγ.Βο 55 ΘΠ ΤΓθπάβίίΙον, Σύμβουλος Οικονομικών και 
Εμπορικών Υποθέσεων στη Βουλγαρική Πρεσβεία στην 
Αθήνα 

-ΜΓ.ΘβοτςΙ ΟβθΓ 9 ΐβν, Γραμματέας Πρεσβείας Α’ στη 
Βουλγαρική Πρεσβεία στην Αθήνα 

-ΜΓ.Ινβπ Θθπον, Διερμηνέας 


ΑΝΑΚΟΙΝΩΣΕΙΣ 


Αριβ. Φ.0544/2/ΑΣ 521/Μ.4604 (4) 

Ανακοίνωση έγκρισης Πρωτοκόλλου περί διαδικασίας δια- 
βουλεύσεων μεταξύ των Υπουργείων Εξωτερικών της 
Ελληνικής Δημοκρατίας και της Δημοκρατίας της Χιλής 
(Αθήνα, 10.7.96). 

Το Υπουργείο Εξωτερικών ανακοινώνει ότι μεταξύ των 
Υπουργείων Εξωτερικών της Ελληνικής Δημοκρατίας και 
της Δημοκρατίας της Χιλής υπεγράφη στην Αθήνα την 
10η Ιούλιο 1996 Πρωτόκολλο περί διαδικασίας διαβου- 
λεύσεων μεταξύ των δύο Υπουργείων, του οποίου το κεί¬ 
μενο σε πρωτότυπο στην Ελληνική γλώσσα έχει ως εξής: 

Αθήνα, .. Ιουλίου 1996 

Ο ΥΠΟΥΡΓΟΣ ΕΞΩΤΕΡΙΚΩΝ 

ΘΕΟΔΩΡΟΣ ΠΑΓΚΑΛΟΣ 


ΠΡΩΤΟΚΟΛΛΟ ΠΕΡΙ ΔΙΑΔΙΚΑΣΙΑΣ ΔΙΑΒΟΥΛΕΥΣΕΩΝ 
ΜΕΤΑΞΥ ΤΟΥ ΥΠΟΥΡΓΕΙΟΥ ΕΞΩΤΕΡΙΚΩΝ ΤΗΣ ΕΛΛΗ¬ 
ΝΙΚΗΣ ΔΗΜΟΚΡΑΤΙΑΣ ΚΑΙ ΤΟΥ ΥΠΟΥΡΓΕΙΟΥ ΕΞΩΤΕ¬ 
ΡΙΚΩΝ ΤΗΣ ΔΗΜΟΚΡΑΤΙΑΣ ΤΗΣ ΧΙΛΗΣ 

Το Υπουργείο Εξωτερικών της Ελληνικής Δημοκρατίας 
και το Υπουργείο Εξωτερικών της Δημοκρατίας της Χιλής, 
καλούμενα στο εξής «μέρη»: 

ΕΧΟΝΤΑΣ ΣΥΝΕΙΔΗΣΗ των προκλήσεων της σημερινής 
διεθνούς πραγματικότητας, οι οποίες καθιστούν αναγκαία 
την διαρκή ανταλλαγή πληροφοριών μέσω ενός τακτικού 
και ευέλικτου μηχανισμού διμερών επαφών, 

ΕΠΑΝΑΒΕΒΑΙΩΝΟΝΤΑΣ την σκοπιμότητα ανάπτυξης 
διαλόγου επί θεμάτων που εμπίπτουν στο πεδίο των διμε¬ 
ρών σχέσεων, καθώς και επί άλλων θεμάτων αμοιβαίου εν¬ 
διαφέροντος, περιφερειακού και διεθνούς χαρακτήρα, 

ΕΠΙΒΕΒΑΙΩΝΟΝΤΑΣ την χρησιμότητα άμεσων και ανε¬ 
πίσημων διαβουλεύσεων μεταξύ των Υπουργείων Εξωτε¬ 
ρικών, καθώς και των διαβουλεύσεων στο πλαίσιο των διε¬ 
θνών ίθΓ3 και οργανισμών, ιδίως δε των Ηνωμένων Εθνών, 
ΣΥΜΦΩΝΟΥΝ ΤΑ ΑΚΟΛΟΥΘΑ: 

1. Την θέσπιση μηχανισμού διαβουλεύσεων μεταξύ του 
Υπουργείου Εξωτερικών της Ελληνικής Δημοκρατίας και 
του Υπουργείου Εξωτερικών της Δημοκρατίας της Χιλής, 
με στόχο την ανταλλαγή απόψεων για θέματα αμοιβαίου 
ενδιαφέροντος, που αφορούν στις διμερείς σχέσεις και σε 
διεθνή ζητήματα. 

2. Το επίπεδο, ο χρόνος, ο τόπος και η ημερήσια διά¬ 
ταξη των συνεδριών των διαβουλεύσεων θα ορίζονται κα¬ 
τόπιν συμφωνίας των μερών δια της διπλωματικής οδού. 
Αναλόγως του θέματος, οι διαβουλεύσεις θα δύνανται 
επίσης να διεξάγονται μεταξύ των Μονίμων Αντιπροσω¬ 
πειών των δύο χωρών στους διεθνείς οργανισμούς. 

3. Οι συνομιλίες και τα αποτελέσματα των συναντήσεων 
αυτών δεν θα επισημοποιούνται ούτε θα δημοσιοποιού¬ 
νται, εκτός και αν τα δύο μέρη συναινέσουν προς τούτο σε 
συγκεκριμένη περίπτωση. 

4. Το παρόν Πρωτόκολλο τίθεται σε αόριστη ισχύ από 
της ημερομηνίας υπογραφής του και λήγει μόνο με γρα¬ 
πτή γνωστοποίηση της απόφασης ενός των μερών για τον 
τερματισμό του. Η λήξη της ισχύος θα καταστεί ενεργή έξι 
μήνες μετά την ημερομηνία λήψεως της εν λόγω γνωστο- 
ποιήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΓΕΝΕΤΟ στην Αθήνα την δεκάτη του μηνάς Ιουλίου 
του χίλια εννιακόσια ενενήντα έξι, στην ελληνική και την 
ισπανική γλώσσα και θεωρούνται αυθεντικά αμφότερο τα 
κείμενα. 

Για το Υπουργείο Εξωτερικών Για το Υπουργέ» Εξωτερικών 
της Ελληνικής Δημοκρατίας της Δημοκρατίας της Χιλής 
(υπογραφή (υπογραφή 

-♦- 

Αριθ- Φ.0546/27/ΑΣ 542/Μ.4567 (5) 

Ανακοίνωση για θέση σε ισχύ της Διεθνούς Συμφωνίας 
καφέ, 1994. 

Το Υπουργείο Εξωτερικών ανακοινώνει άτι στις 11 Ιου¬ 
νίου 1996 έλαβε χώρα στην Έδρα του Οργανισμού των 
Ηνωμένων Εθνών η κατάθεση στον Γενικό Γραμματέα αυ¬ 


τού, του εγγράφου επικυρώσεως από τη χώρα μας της 
Διεθνούς Συμφωνίας καφέ που υπογράφηκε στις 30 Μαρ¬ 
τίου 1994. 

Η παραπάνω Συμφωνία η οποία κυρώθηκε με τον υπ’ 
αριθ. 2393/1996 Νόμο που δημοσιεύθηκε στο υπ’ αριθ. 
63 Φύλλο της Εφημερίδος της Κυβερνήσεως τεύχος Α’ 
της 11.4.1996, τέθηκε και οριστικά σε ισχύ, σύμφωνα με 
τη διάταξη του άρθρου 40 αυτής, την 11 η Ιουνίου 1996. 

Αθήνα, 18 Ιουλίου 1996 

Με εντολή Υπουργού 
Ο Προϊστάμενος της Ειδικής 
Νομικής Υπηρεσίας κ.α.α. 

ΒΑΣΙΛΕΙΟΣ ΠΑΤΡΩΝΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 · ΑΘΗΝΑ 104 32 · ΤΕΙ-ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 

5225761 

ΘΕΣΣΑΛΟΝΙΚΗ 

(031) 

423955 


5230841 

25ης Μαρτίου 21 Τ.Κ. 541 00 


423956 

Πληροφορίες δημοσιευμάτων λοιπών ΦΕΚ 

5225713 

ΠΕΙΡΑΙΑΣ 


4136402 


5249547 

Νικήτα 6-8 Τ.Κ. 185 31 


4171307 

Πώληση Φ.Ε.Κ. 

5239762 

ΠΑΤΡΑ 

(061) 

271249 

Φωτοαντίγραφα παλαιών Φ.Ε.Κ. 

5248141 

Κορίνθου 327 Τ.Κ. 262 23 


224581 

Βιβλιοθήκη παλαιών Φ.Ε.Κ. 

5248188 

ΙΩΑΝΝΙΝΑ 



Οδηγίες για δημοσιεύματα Α.Ε.-Ε.Π.Ε. 

5248785 

Διοικητήριο Τ.Κ. 454 44 

(0651) 

21901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 

22637 

αποστολή Φ.Ε.Κ. με πληρωμή μέσω Δ.Ο.Υ. 

5248320 

Δημοκρατίας 1 Τ.Κ. 691 00 


26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανάβσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α* (Νόμοι, Π.Δ., Συμβάσεις κτλ.) 

30.000 δρχ. 

1.500 δρχ. 

Β' (Υπουργικές αποφάσεις κτλ.) 

50.000 - 

2.500 * 

Γ (Διορισμοί, απολύσεις κτλ. Δημ. Υπαλλήλων) 

10.000 . 

500 · 

Δ' (Απαλλοτριώσεις, πολεοδομία κτλ.) 

50.000 - 

2.500 » 

Αναπτυξιακών Πράξεων (Τ.Α.Π.Σ.) 

25.000 * 

1.250 - 

Ν.Π.Δ.Δ. (Διορισμοί κτλ. προσωπικού ΝΠΔΔ) 

10.000 . 

500 - 

Παράρτημα (Πίνακες επιτυχόντων διαγωνισμών) 

5.000 - 

250 » 

Δελτίο Βιομηχανικής Ιδιοκτησίας (Δ.Έ.Β.Ι.) 

- 10.000 - 

500 - 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Ανωνύμων Εταιρειών & Ε.Π.Ε. 

150.000 » 

7.500 - 

Προκηρύξεων Α.Ι.Ε.Π. 

10.000 » 

500 - 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 - 

6.000 . 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου^ πρέπει να στέλνεται στην Υπηρεσία του Εθνικού Τυπογραςρείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού.μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά απά 08.00* έως 13.00* 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























